मान्यता है कि मंदिर के गर्भ गृह के छत में चमत्कारी मानसूनी पत्थर लगा हुआ है, जिसकी वजह से मानसून आने के एक सप्ताह पूर्व ही इससे पानी की बूंदे टपकने लगती हैं और सबसे बड़ा अजूबा यह है कि इससे टपकी हुई बूंदे भी बारिश के बूंदों के आकार में होती है। इतना ही नहीं, जिस दिन बारिश होने लगती है, उस दिन से बूंदे टपकना बंद हो जाती है। और इस तरह यहां के पुजारी और भक्तों को अंदाज़ा हो जाता है कि बरसात होने वाली है।